उत्तर प्रदेश राज्य सड़क परिवहन निगम
परिवहन भवन, लखनऊ।

-टेन्डर / निविदा आमंत्रण सूचना-

सर्वसाधारण को सूचित किया जाता है कि प्रदेश के विभिन्न मार्गों पर
स्थित व परिवहन निगम से अनुबन्धित ढाबों पर निगम बसों में यात्रारत्
यात्रियों को भोजन/अल्पाहार हेतु प्री-बुक आर्डर की सुविधा उपलब्ध
कराने हेतु संस्था के चयन हेतु 02 बिड प्रणाली (तकनीकी बिड एवं
Downloaded Frommwww.cosrtc.up.go
वित्तीय बिड) के माध्यम से आमंत्रित है।
ई-निविदा प्रपत्र का रू0 5000/- (रुपये पाँच हजार मात्र) जीएसटी
अतिरिक्त

निविदा हेतु निर्धारित कार्यक्रम

| क्र.सं. | कार्यक्रम | तिथि व समय |
|---|---|---|
| 1 | टेन्डर डॉक्यूमेंट में मिलान हेतु सूचना की तिथि | 20-12-2024 |
| 2 | निविदा प्रपत्र वेबसाईट www.e-tender.up.nic एवं <br> www.upsrtc.com पर <br> अपलोड किये जाने की तिथि | 20-12-2024 |
| 3 | प्री-बिड मीटिंग की तिथि, समय व स्थान | 27-12-2024 समय 15:00 <br> सभागार कक्ष, परिवहन निगम मुख्यालय, लखनऊ |
| 4 | ऑनलाईन निविदायें अपलोड करने की अन्तिम तिथि व <br> समय | 13-1-2025 समय 15:00 |
| 5 | तकनीकी बिड खोले जाने की तिथि व समय | 13-1-2025 समय 16:00 |
| 6 | तकनीकी बिड खोले जाने का स्थान | सभागार कक्ष, निगम मुख्यालय लखनऊ। |

टेण्डर आमंत्रण, नियम व शर्ते तथा आवेदन पत्र प्रारूप, परिवहन निगम की वेबसाइट
www.upsrtc.com पर उपलब्ध है।

निविदा प्रक्रिया की मुख्य शर्तें निम्नवत् हैः-

1. लम्बी दूरी की बसों के यात्रारत् यात्रियों द्वारा भोजन/अल्पाहार के लिये प्री-आर्डर
बुकिंग की सम्भावना अधिक होने के दृष्टिगत् भोजन/अल्पाहार प्री-आर्डर बुकिंग की
सुविधा उपलब्ध कराने हेतु संस्था का चयन टू-बिड-टेण्डर प्रणाली के माध्यम से किया
जायेगा।
2. निविदा प्रपत्र परिवहन निगम मुख्यालय, लखनऊ से रू. 5000.00 + 900.00 (जीएसटी)
रु. 5900/- (रू0 पॉच हजार नौ सौ मात्र) नगद भुगतान करके क्रय किया जा सकेगा।
3. निविदा प्रपत्र को निगम की बेवसाईट www.upsrtc.com से भी डाउनलोड किया किया जा
सकता है।
4. वेबसाईट से डाउनलोड निविदा प्रपत्र का शुल्क रु. 5000.00 + 900.00 (जीएसटी) रुपये
5900/- (रू0 पॉच हजार नौ सौ मात्र) निगम कोष में जमा कराकर जमा रसीद की
स्वप्रमाणित प्रति अथवा समतुल्य राशि का बैंक डिमाण्ड ड्राफ्ट “सचिव, उ०प्र० परिवहन
निगम मुख्यालय, लखनऊ” के पक्ष में बनवाकर (तकनीकी बिड में) निविदा के साथ मूल
रूप में संलग्न करना अनिवार्य होगा।
5. वित्तीय एवं तकनीकी निविदा प्रणाली के अन्तर्गत निविदादाता द्वारा वित्तीय एवं
तकनीकी निविदायें अलग-अलग अपलोड किया जाना होगा।
6. तकनीकी बिड में उपयुक्त पाये जाने वाले निविदाकर्ताओं की ही वित्तीय बिडें खोलीं
जायेंगी।
7. निविदा के साथ निविदादाता द्वारा काली सूची में न होने के प्रमाण-पत्र के रुप में रुपये
10/- के स्टाम्प व नोटराईज्ड शपथ-पत्र को मूल रूप में संलग्न करना अनिवार्य
होगा।
8. प्रतिभाग करने वाले निविदादाताओं को निविदा के साथ निवास प्रमाण पत्र/आधार, पैन
कार्ड, (स्वप्रमाणित) संलग्न करना अनिवार्य होगा।
9. सम्बन्धित जिले के जिलाधिकारी से प्राप्त चरित्र प्रमाण पत्र की स्वप्रमाणित प्रति अथवा
चयन उपरान्त परन्तु 15 दिन में/अनुबन्ध निष्पादन से पूर्व जिलाधिकारी से प्राप्त चरित्र
प्रमाण पत्र प्राप्त कराये जाने सम्बन्धी प्रार्थना पत्र मूल रुप में संलग्न करना अनिवार्य
होगा।
10. निविदा प्रपत्र का शुल्क रु. 5000.00 + 900.00 (जीएसटी) रु. 5900/- (रू0 पाँच हजार
नौ सौ मात्र) के नगद जमा की रसीद /डी०डी० मूल रुप में तथा रु. 1.00 लाख (रुपये
एक लाख मात्र) का डिमाण्ड ड्राफ्ट, ई०एम०डी० के रुप में, (सचिव, उ०प्र०परिवहन निगम
के नाम से देय) मूल रुप में संलग्न करना अनिवार्य होगा।
11. निविदा प्रपत्र के साथ संस्था द्वारा किसी परिवहन निगम में ढ़ाबा संचालन सम्बन्धित
कार्य का 5 वर्ष का कार्य-अनुभव का प्रमाण-पत्र (स्वप्रमाणित) संलग्न करना अनिवार्य
होगा।
12. निविदा प्रपत्र के साथ संस्था को साफ्टवेयर रनिंग के 5 वर्ष अनुभव से सम्बन्धित
प्रमाण-पत्र (स्वप्रमाणित) संलग्न करना अनिवार्य होगा।
13. निविदा प्रपत्र के साथ संस्था, स्टार्ट-अप इण्डिया एवार्ड प्राप्त है, से सम्बन्धित
प्रमाण-पत्र (स्वप्रमाणित) संलग्न करना अनिवार्य होगा।
14. प्रतिभाग करने वाले निविदादाताओं द्वारा अपलोड की गई वित्तीय बिड में उच्चतम
प्रतिबस दर स्पष्ट व अलग-अलग, अक्षरों व शब्दों में, अंकित की जायेगी। अस्पष्ट,
अपठनीय व अपुष्ट फार्म को वित्तीय बिड हेतु अर्ह नहीं माना जायेगा।
नोटः-वित्तीय बिड में प्रस्तावित दर, जी.एस.टी. सहित अथवा जी.एस.टी. रहित का
उल्लेख करना अनिवार्य होगा।

निविदादाता संस्था के चयन की अर्हता का आधार :-

वित्तीय निविदा में परिवहन निगम से अनुबन्धित ढाबों पर रुकने वाली बसे
प्रतिबस / प्रति ठहराव उच्चतम दरें ही चयन का आधार होंगी।

निविदादाताओं में से सफल निविदादाता/चयनित संस्था हेतु निर्धारित शर्तें :-

1. चयनित संस्था द्वारा यात्रारत यात्रियों द्वारा भोजन/अल्पाहार के लिये प्री-आर्डर
हेतु एप को निःशुल्क विकसित किया जायेगा।
2. चयनित संस्था द्वारा परिवहन निगम से अनुबन्धित ढाबों पर बसों के ठहराव का विवरण
आनलाइन व आफलाइन दोनो प्रारुप में रखा जायेगा, जिसमें बस का रजिस्ट्रेशन नम्बर,
डिपो व क्षेत्र का नाम, चालक-परिचालक का नाम, मार्ग का नाम व दूरी, यात्रारत कुल
यात्रियों की संख्या व आवश्यकतानुसार अन्य विवरण सम्मिलित होंगे।
3. चयनित संस्था द्वारा 24x7, प्रत्येक बस ठहराव पर क्यू–आर कोड सहित रसीद 3 प्रतियों
में जेनरेट की जायेगी। रसीद की मुख्य प्रति बस के क्रू को, द्वितीय प्रति ढाबा
स्वामी / अधिकृत प्रतिनिधि तथा तीसरी प्रति चयनित संस्था/अधिकृत प्रतिनिधि द्वारा
सुरक्षित रिकार्ड में रखी जाये, ताकि यथावश्यकता मुख्यालय/क्षेत्र स्तर से रिकार्ड मांगे
जाने पर सम्बन्धित क्षेत्र / डिपो, अनुबन्धित ढाबा व चयनित संस्था द्वारा वांछित रसीदें
ससमय उपलब्ध कराई जा सकें।
4. उक्त यात्री सुविधा के मद में आंगणित व देय समस्त करों का वहन, चयनित संस्था
द्वारा ही किया जायेगा।
5. अ-चयनित संस्था द्वारा सम्भावित व्यय की प्रतिपूर्ति हेतु प्री-बुक आर्डर पर आर्डर मेच्योर
होने की स्थिति में, यात्री द्वारा की जाने वाली भुगतान राशि का अधिकतम 10 (दस)
प्रतिशत (मासिक आधार पर आगणित) तक की राशि सम्बन्धित ढ़ाबा स्वामी / स्वामियों
की सहमति व निगम मुख्यालय की अनुमति से, प्राप्त की जा सकेगी।
एवं
ब-चयनित संस्था द्वारा अनुबन्धित ढाबा द्वारा परिवहन निगम को देय प्रतिबस ठहराव
शुल्क के अतिरिक्त चयनित संस्था व ढ़ाबा स्वामी / स्वामियों की सहमति से निगम
मुख्यालय द्वारा निर्धारित प्रतिबस सरचार्ज/दरें प्राप्त की जा सकेगी, जो प्रतिबस रुपये
15/- (रुपये पंद्रह मात्र) से अधिक नहीं होंगी।
इस हेतु किसी भी प्रकार के केन्द्र एवं राज्य सरकार से सम्बन्धित कर इत्यादि का वहन
चयनित संस्था द्वारा किया जायेगा।
6. सम्बन्धित ढ़ाबा स्वामी, परिवहन निगम द्वारा चयनित संस्था के कर्मचारी व सम्बन्धित
उपकरणों हेतु अपने ढाबे पर काउन्टर के निकट 4x4 फुट का स्थान व निर्बाध विद्युत
आपूर्ति की व्यवस्था की जायेगी।
7. चालक-परिचालक द्वारा अधिकृत ढ़ाबे पर बस ठहराव की स्थिति में ढ़ाबा स्वामी के
प्रतिनिधि / कर्मचारी से क्यू आर कोड सहित रसीद की मुख्य प्रति प्राप्त करके, अपने
डिपो में कैश जमा करते समय, अन्य प्रपत्रों के साथ जमा की जायेगी।
8. क्षेत्र/डिपो द्वारा चयनित संस्था/प्रतिनिधि, सम्बन्धित ढ़ाबा स्वामी, संचालित बसों के क्रू
तथा यात्रियों से फीड बैक प्राप्त कर मासिक रिपोर्ट प्रधान प्रबन्धक (संचालन-यात्री
सुविधा) परिवहन निगम मुख्यालय को उपलब्ध करायी जायेगी।
9. चयनित संस्था द्वारा दैनिक रुप से ढाबों पर ठहराव करने वाली बसों का विवरण (यथा
क्षेत्र, डिपो, क्रू का नाम, यात्रारत यात्रियों की संख्या आदि) परिवहन निगम मुख्यालय व
सम्बन्धित क्षेत्रों को पाक्षिक आधार पर उपलब्ध कराया जायेगा।
10. चयनित संस्था द्वारा ढाबों पर भोजन, अल्पाहार की गुणवत्ता व साप साफ-सफाई, शुद्ध
शीतल पेयजल तथा यात्रियों हेतु महिला व पुरुष प्रसाधन की व्यवस्था व साफ-सफाई
आदि का विवरण निकटवर्ती क्षेत्र-डिपो व परिवहन निगम मुख्यालय को यथावश्यकता
उपलब्ध कराया जायेगा।
11. चयनित संस्था द्वारा कार्यादेश निर्गमन से पूर्व, प्रतिभूति राशि के रुप में रुपये
3,00,000/- (रुपये तीन लाख मात्र) की बैंक गारण्टी, उ०प्र०परिवहन निगम,
मुख्यालय-लखनऊ में जमा कराना अनिवार्य होगा।
12. चयनित संस्था की कार्यावधि/अनुबन्ध की अधिकतम आयु 03 वर्ष की होगी। अनुबन्ध
अवधि पूर्ण होने के पश्चात् संस्था का कार्य, आचरण एवं व्यवहार संतोषजनक रहने की
स्थिति में 01-01 वर्ष के लिये अधिकतम 02 बार तक वृद्धि की जा सकेगी।
13. अनुबन्ध अवधि (03 वर्ष) पूर्ण होने पर अगले 01-01 वर्ष हेतु चयनित संस्था द्वारा निगम
को भुगतान किये जाने वाले प्रतिबस ठहराव शुल्क में 05-05 प्रतिशत की वृद्धि प्रति वर्ष
अनिवार्य रुप से होगी।
14. चयनित संस्था द्वारा अनाधिकृत ढाबों पर रुकने वाली निगम बसों का विवरण व्हाट्सएप
के माध्यम से निकटवर्ती क्षेत्र व निगम मुख्यालय को प्रतिदिन उपलब्ध कराना अनिवार्य
होगा।
15. परिवहन निगम के अनुबन्धित ढाबा स्वामियों द्वारा उक्त नीति का अनुपालन किया जाना
अनिवार्य होगा। परिवहन निगम की शर्तों, उपबन्धों का उल्लंघन करने की स्थिति में
सम्बन्धित ढाबा स्वामी के साथ निष्पादित अनुबन्ध को विखण्डित करने का अधिकार,
परिवहन निगम को होगा।

चयनित सफल निविदादाता संस्था के पक्ष में कार्यादेश निर्गमन व अनुबन्ध निस्पादन की
किसी भी निविदा प्रस्ताव अथवा उक्त विज्ञप्ति की आंशिक व पूर्ण कार्यवाही को निरस्त
करने का अधिकार, सक्षम अधिकारी, परिवहन निगम मुख्यालय लखनऊ, में निहित है।

(अशोक कुमार)
प्रधान प्रबन्धक (संचालन)

उत्तर प्रदेश राज्य सड़क परिवहन निगम
परिवहन भवन टिहरी कोठी लखनऊ-226001

पत्र संख्याः-2817 रोपी / 24-03जन / ढाबा / 2019-TC
टेण्डर आमंत्रण सूचना

दिनांकः 19 दिसम्बर, 2024

"प्रदेश के विभिन्न मार्गों पर स्थित व परिवहन निगम से अनुबन्धित ढाबों पर निगम बसों में
यात्रारत् यात्रियों को भोजन / अल्पाहार हेतु प्री-बुक आर्डर की सुविधा उपलब्ध कराने हेतु
संस्था चयनित किये जाने के सम्बन्ध में"

उत्तर प्रदेश राज्य सड़क परिवहन निगम द्वारा विभिन्न मार्गों पर स्थित व परिवहन निगम से
अनुबन्धित ढाबों पर निगम बसों में यात्रारत् यात्रियों को भोजन / अल्पाहार हेतु प्री-बुक आर्डर
की सुविधा उपलब्ध कराने हेतु संस्था चयनित किये जाने के सम्बन्ध में निविदा आहूत की जा
रही है। निविदा प्रपत्र गवर्नमेन्ट ई-पोर्टल www.etender.up.nic.in से डाउनलोड किया जा
सकता है। बिड शिड्यूल कार्यक्रम का विवरण निम्नवत् हैः-

| क्र.सं. | कार्यक्रम | तिथि व समय |
|---|---|---|
| 1 | दैनिक समाचार पत्र में विज्ञापन प्रकाशन की तिथि | 20-12-2024 |
| 2 | निविदा प्रपत्र वेबसाइट www.etender.up.nic.in एवं <br> www.upsrtc.com पर अपलोड किये जाने की तिथि | 20-12-2024 |
| 3 | प्री-बिड मीटिंग, की तिथि, समय व स्थान | 27-12-2024 समय 15:00 सभागार <br> कक्ष, परिवहन निगम मुख्यालय |
| 4 | ऑनलाईन निविदायें अपलोड करने की अन्तिम तिथि, <br> समय | 13-01-2025 समय 15:00 |
| 5 | तकनीकी बिड खोले जाने की तिथि व समय | 13-01-2025 समय 16:00 |
| 6 | तकनीकी बिड खोले जाने का स्थान | सभागार कक्ष, निगम मुख्यालय <br> लखनऊ |

प्रधान प्रबन्धक (संचालन)